Një rreze shprese për tregtinë SHBA – Kinë
Dy vendet bien dakort të pezullojnë tarifat e reja derisa të arrihet një marrëveshje e qartë
Uashingtoni është duke shqyrtuar deklaratën e Kinës se do të blejë më shumë mallra amerikane dhe do të ulë disbalancën ndërmjet të dy vendeve. Siç njofton korrespondenti i Zërit të Amerikës, Michael Bowman, gjatë bisedimeve të javës së kaluar mes negociatorëve amerikanë dhe atyre kinezë nuk u dhanë shifra konkrete nga Pekini, duke ngjallur kështu kritika nga disa ligjvënës në Uashington. Pas muaj tensionesh në rritje tregtare mes SHBA-së dhe Kinës dhe njoftimeve për tarifa të reja dhe masa ndëshkimore, një rreze shprese u shfaq për çlirimin e tensioneve. Këshilltari kryesor ekonomik i Presidentit Donald Trump pranon megjithatë se ende nuk është arritur një marrëveshje solide. thotë Larry Kudlow, drejtor i Këshillit Kombëtar Ekonomik. Zyrtarët kinezë thonë se bisedimet janë konstruktive dhe se po vazhdojnë. ”, deklaroi Gao Feng, zëdhënës i Ministrisë kineze të Tregtisë. Sidoqoftë, Presidenti Trump ka vazhduar retorikën e tij për tregtinë. , shprehet Presidenti Trump. Kreu i demokratëve në Senat, Chuck Schumer, një kritik i zëshëm i praktikave tregtare të Kinës, nuk u impresionua. Nëpërmjet Twitter-it, Senatori Schumer i tha Presidentit Trump mos ta lejojë Kinën që ta vërë në lojë, duke shtuar se blerjet afatshkurtra të mallrave amerikane nga Kina, nuk duhet të shërbejnë që SHBA-ja të ulë kërkesat që Pekini të ndalë vjedhjen e pronësisë intelektuale amerikane. Duke folur për kanalin Fox News, Sekretari i Thesarit Steve Mnuchin tha se Shtetet e Bashkuara dhe Kina kanë rënë dakort të pezullojnë vendosje tarifash të reja, derisa të bihet dakort për një kuadër të qartë marrëveshjeje.